**Zapisnik sestanka članic in članov AO 21.9.2023**

Prisotni: Tilen,Luka K.,Vid, Maša, Johnny, Tanja, Neža, Tomaž Ž.,Andrej S, Urška, Terko, Gašper V., Urban Bčk, Urban B., Maja, Linda, Vinko, Jurij, Miha G.,Juš , Jani, Andrej in Jasna

1. Delovna akcija v soboto Johnny
2. Jesenski del šole se je začel 21.9. Urban Bolta
3. Predavanje Peru 5.oktobra Urban Bolta
4. Predlogi za predavanja v naslednjih mesecih november A in J, december do marec katera od alpinistk (Tinca, Sandra, Meri/Sara,Honza, Grmica, Anja Petek)
5. Festival alpinizma 21.10. v Ospu
6. Visokogorska ledeniška tura prvi vikend v oktobru (Jani) prijav je dovolj
7. Kdo je kje bil

**Mini mladinski tabor v Paklenici**

**Ker smo res lahko ponosni na naše perspektivce, bom kopirala njihovo objavo**

Bilo je 7. septembra popoldne, ko se je skupina zagretih mladih prijateljev – Neža, Urban, Maša, Vid & Luka,  odpravila v Paklenico :). Prvi izziv nas je pričakal že takoj, ko smo prišli v kamp Nacionalka – namreč smo šotor postavljali s čelkami.

Na petkovo jutro smo se zbudili že v zgodnjih jutranjih urah (perspektivca malo prej, ostali malo kasneje). Vid in Luka sta zagreto napadla smer Mosarški, naveza Maša – Neža – Urban pa smo se počasi podali proti zahodni steni Anića kuk, z namenom, da bi splezali Bračni smjer. Po nenavadnem spletu okoliščin sta mlada perspektivca prej preplezala smer, kot mi (ups… :)). Zaradi zgoraj navedenih okoliščin smo spet večerjali s čelkami.

V soboto, sta se proti steni Anića kuk prva odpravila Urban in Vid. Malo kasneje smo jima v kanjon sledili še ostali trije. Po uspešnem dnevu plezanja – Vid in Urban sta splezala smer D. Brahm, naveza Luka- Maša – Neža, pa Centralni kamin; smo se lahko končno vrgli v vodo. Večer smo preživeli ob igranju taroka.

Na zadnji dan je bila celotna zasedba plezalcev na poti v kanjon, malo kasneje. Luka in Urban sta preplezala smer Armadillon, kljub boju z naravo (sršeni in mravlje). Naveza Neža- Maša – Vid pa smo se podali v Celjski stup. Naš izlet v Paklenico se je končal z obvezno pavzo pri Dinkotu, zadnjim skokom v morje in banjico sladoleda

**Ostali vzponi**

**Živa:** 2.9. frikanje Pod Reško planino

8.9. Zeleniške špice

10.9. Visoka Bela špica severni raz IV

**Tomaž** **Žekar**

2.9.2023 Nad Šitom Glava

Promenada 120m V+/V

Gašper Vodlan, Tomaž Žekar

10.9.2023 Velika Baba

Nova centralna smer  700m IV+

Luka Lamovšek,Tomaž Žekar

**Urban Bečan**

17. 9. sva s Špelo Kešnar plezala Češnovar-Srakar v Koglu (230m, V-VI). 28.8. sva z Vidom oba splezala Mevžo v Križevski vasi (6c+), pol sem pa še 3.9. v Kotečniku splezal Vabečo globino (6c+).

**Urban Bolta**

10.09. - Vzhodni steber (Ogrin-Župančič) IV+ 600m, Široka peč; tura v izredno divjem ambientu; soplezalec Luka Kramarič (AAO)

12.09. - Bavarska + Zimmer/Jahn 800m IV+, Triglav; izpitna tura s kandidatom za alpinista Rokom Ropretom (AO Kranj)

16.09. - Mladinska v Storžiču IV/II-III, 620m; Vid Felicijan in Luka Komatar

17.09. - SV raz Divje Koze (Comici-Fabjan), 750m V-/IV; izpitna tura s kandidatom za alpinista Miho Furlanom (AO Kranj)

**Zagotovo je bilo opravljenih še nekaj nezapisanih vzponov, ki bodo opaženi ob analizi na zaključku 13.januarja 2024!**

**Andrej in Marko Žličar (AO Železničar)**

**Prvenstvena v NŠG** Pikaču <http://www.ad-pecjak.si/vodnicek/Pikacu/Pikacu.htm>

Zapisala Jasna Pečjak